1916 йылдың 23 октябрендә Грозный ҡалаһында тыуған. 1939 йылда Грозный нефть институтының нефть промыслаһы факультетын тамамлаған. Нефть промыслаһында дүрт ай эшләгәндән һуң, РККА-ға саҡырыла. Белоруссияла хеҙмәт итә. Һуғыш башланғандан һуң, Көнбайыш, Үҙәк һәм Калинин фронттарында, тәүҙә 32-се автотранспорт полкы составында, һуңынан 196-сы танк бригадаһы техник хеҙмәтләндереү ротаһының автотранспорт взводы бүлексәһе командиры булып һуғыша. Мәскәүҙе обороналауҙа, Ржевты һәм Вязьманы азат итеүҙә ҡатнаша.